Diari Oficial de la Generalitat Valenciana


Sumari del DOGV 8319, del 18-06-2018 (2018/5514)

Notificació de la sentència dictada en el procediment de guarda i custòdia número 97/2015.
------------------------------------------------------------------------------------------

### Dades del document

Número de DOGV
:   8319

Data del DOGV
:   18-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5514


Organisme emissor
:   Jutjat de Primera Instància i Instrucció Número 4 de Sant Vicent del Raspeig

Tipus de document
:   Edicte

Notificació de la sentència dictada en el procediment de guarda i custòdia número 97/2015. [2018/5514]  
Procediment: família. Guarda, custòdia o aliments de fills menors no matrimonials no consensuats número 97/2015.  
De: Piedad Cortés Cortés.  
Procurador: Francisco Martínez Martínez.  
Contra: David Cortés Peñalver.  
  
En aquest procediment seguit a instàncies de Piedad Cortés Cortés contra David Cortés Peñalver, s'ha dictat una sentència, la dispositiva de la qual diu el següent:  
  
«Dispositiva  
Estime la demanada interposada per Piedad Cortés Cortés, contra David Cortés Peñalver, i dispose les següents mesures en relació a la filla menor:  
1. La filla menor d'ambdós parts, S., sotmesa a la pàtria potestat d'ambdós progenitors, quedarà davall la guarda i custòdia de la mare sense perjudici que, conforme al contingut de la pàtria potestat, cada progenitor haurà de mantindre informat el contrari sobre l'evolució escolar, social i sanitària del fill, sempre que el progenitor no la puga obtindre per ell; els professionals que s'ocupen del menor estan obligats a subministrar, tant al pare com a la mare, qualsevol informació que els sol·liciten sobre el seu fill, per ser ambdós titulars de la pàtria potestat, i s'ha de demanar el consentiment de l'altre progenitor (que s'entendrà atorgat si no mostrara la seua oposició en els deu dies naturals següents a la seua notificació fefaent) o comptar amb autorització judicial prèvia per als canvis de residència que, per la distància, afecten el règim de visites, per als canvis de col·legi, orientació educativa, religiosa o laica, tractaments mèdics transcendents, sobretot de cirurgia estètica, psicològics o psiquiàtrics i, en general, qualsevol alteració que afecte de manera important la vida del menor.  
  
2. El règim de visites i comunicacions del progenitor no custodi amb la menor queda establit de la forma següent:  
Diumenges alterns des de les 10.00 hores fins a les 18.00 hores, i la menor serà arreplegada i reintegrada en el domicili matern. No s'estableix un règim específic per als períodes vacacionals, durant els quals es mantindrà el règim ordinari.  
Existeix una ordre d'allunyament que prohibeix, al pare, aproximar-se al domicili matern; les entregues i arreplegues, mentre aquesta estiga vigent, es faran a través d'una tercera persona.  
3. S'assenyala la quantitat de dos-cents euros (200 ?) com la que deurà d'abonar el pare per a aliments de la filla menor, quantitat que haurà de pagar en el compte que, a aquest efecte, designe l'altre progenitor i dins dels cinc primers dies de cada mes, quantitat que serà objecte de revisió anual d'acord amb les variacions de l'índex de preus al consum. Cada progenitor haurà d'abonar el 50 % dels despeses extraordinàries que puguen ocasionar la menor, en els termes establits en el fonament cinqué.  
4. No s'aprecien motius per a imposar les costes processals a cap dels litigants.  
Notifiqueu l'anterior resolució a les parts i feu-los saber que aquesta és susceptible de recurs d'apel·lació. El recurs haurà d'interposar-se per escrit en el termini de vint dies hàbils, comptats des de l'endemà de la notificació. Cal consignar prèviament 50 euros en el compte de consignacions i dipòsits d'aquest jutjat, i sense aquest requisit no s'admetrà a tràmit el recurs (disposició addicional 15a de la Llei orgànica del poder judicial modificada per la Llei orgànica 1/2009 de 03.11.2009).  
  
Aquesta és la meua sentència, que pronuncie, mane i firme.  
Publicació. La sentència anterior va ser donada, llegida i publicada pel/per la jutge/essa que la va dictar, mentre celebrava audiència pública en el mateix dia de la data, de la qual cosa jo, la lletrada de l'Administració de justícia, en done fe, en Sant Vicent del Raspeig, a 18 de novembre de 2015.»  
  
I atés que el demandat David Cortés Peñalver es troba en parador ignorat, expedisc aquest edicte a fi que li valga de notificació de forma deguda.  
  
Sant Vicent del Raspeig, 4 de juny de 2018.- La lletrada de l'Administració de justícia: Blanca C. Martínez Serrano.